సర్వీసెస్ క్రికెట్ జట్టు

సర్వీసెస్ క్రికెట్ జట్టు భారతదేశంలోని ప్రధాన దేశీయ ఫస్ట్-క్లాస్ క్రికెట్ పోటీ అయిన రంజీ ట్రోఫీలో ఆడుతుంది. సర్వీసెస్ స్పోర్ట్స్ కంట్రోల్ బోర్డ్ ఆధ్వర్యంలో, వారు భారత సాయుధ దళాలకు ప్రాతినిధ్యం వహిస్తారు. వారి హోమ్ గ్రౌండ్ పాలమ్ ఎ గ్రౌండ్, మోడల్ స్పోర్ట్స్ కాంప్లెక్స్, ఢిల్లీ .

రికార్డులు 
సర్వీసెస్ జట్టు తొలిసారిగా 1949–50లో రంజీ ట్రోఫీలో ఆడింది. వారు 2001-02 వరకు నార్త్ జోన్‌లో ఆడారు. 2005-06లో ఎలైట్ గ్రూప్‌లో ఆడిన ఒక సీజన్ మినహా 2002-03 నుండి ప్లేట్ గ్రూప్‌,లో, ఇతర తక్కువ-ర్యాంక్ గ్రూపులలో ఆడారు. జట్టు బలంగా ఉన్న కాలం 1950లు: 1950-51, 1959-60 మధ్య వారు ఆరుసార్లు రంజీ సెమీ-ఫైనల్‌కు, రెండుసార్లు ఫైనల్‌కూ చేరుకున్నారు. 1956-57లో బాంబేతో ఇన్నింగ్స్‌ తేడాతో ఓడిపోయారు. 1957-58లో బరోడాతో కూడా ఇన్నింగ్స్ తేడాతో ఓడిపోయారు. 

2022 మార్చి ప్రారంభం నాటికి సర్వీసెస్, 91 విజయాలు, 119 ఓటములు, 140 డ్రాలతో 350 ఫస్ట్-క్లాస్ మ్యాచ్‌లు ఆడింది. వారి విజయాల్లో 33 జమ్మూ, కాశ్మీర్‌పై ఉన్నాయి. 

వారి అత్యధిక ఫస్ట్‌క్లాస్ స్కోరు 2012–13లో త్రిపురపై యశ్‌పాల్ సింగ్ చేసిన 250 నాటౌట్. 1968–69లో జమ్మూ కాశ్మీర్‌పై గోకుల్ ఇందర్ దేవ్ 37 పరుగులకు 8 వికెట్లు పడగొట్టడం అత్యుత్తమ బౌలింగ్ గణాంకాలు. 

వారు 2021–22 సీజన్‌లో తొలిసారిగా విజయ్ హజారే ట్రోఫీలో సెమీ-ఫైనల్‌కు చేరుకున్నారు. సయ్యద్ ముస్తాక్ అలీ ట్రోఫీలో వారి అత్యుత్తమ ముగింపు 2019-20 సీజన్‌లో ఉంది, అక్కడ వారు తమ గ్రూప్‌లో 4 విజయాలు, 2 ఓటములతో మూడవ స్థానంలో నిలిచారు.

ప్రసిద్ధ క్రీడాకారులు 
భారతదేశం తరపున టెస్ట్ క్రికెట్ ఆడిన సర్వీసెస్ ఆటగాళ్ళు. తొలి మ్యాచ్ ఆడిన సంవత్సరం బ్రాకెట్లలో:

 హేము అధికారి (1947) (ప్రధానంగా బరోడా తరపున ఆడాడు)
 బాల్ డాని (1952)
 చంద్రశేఖర్ గడ్కరీ (1953)
 నారాయణ స్వామి (1955)
 సురేంద్ర నాథ్ (1958)
 అపూర్వ సేన్‌గుప్తా (1959)
 VM ముద్దయ్య (1959)

ప్రస్తుత స్క్వాడ్

మూలాలు 

భారతదేశం లోని దేశీయ క్రికెట్ జట్లు